《寄吕少冯时余单骑入都将发楚》
宋代·吴则礼

老夫得酒有何好，且饮中秋白露团。
已戒奴人送斗米，更呼友生共盘飧。
坐谈稍觉佳月出，起舞不知清夜寒。
明发垂垂向梁宋，轩然秃发映儒冠。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。